cyanic-selkie/wikianc huggingface dataset:
மார்வின் கே
விருதுகள்
மார்வின் 1982ல் வெளியிட்ட "செக்சுவல் ஹீலிங்" என்ற இசைத் தொகுப்பிற்காக 1983ல் இரு கிராமி விருதுகளும் அவர் இறந்த பிறகு 1996ல் வாழ்நாள் சாதனைக்கான கிராமி விருதும் அவருக்கு வழங்கப்பட்டன.
மேற்கோள்கள்
பகுப்பு:அமெரிக்க இசையமைப்பாளர்கள் பகுப்பு:1939 பிறப்புகள் பகுப்பு:1984 இறப்புகள் பகுப்பு:கிராமி விருது வென்றவர்கள்
முசோரி
முசோரி கடல் மட்டத்தில் இருந்து சராசரியாக 2005 m ) உயரத்தில் உள்ளது. இதன் வடகிழக்கில் இமயமலைப் பனித் தொடர்களும், தெற்கே டூன் பள்ளத்தாக்கு மற்றும் சிவாலிக் மலைத் தொடர்களும் உள்ளன. 2,275 மீ (7,464 அடி) உயரம் கொண்ட லண்டூரில் உள்ள அசல் லால் திப்பா இரண்டாவது மிக உயர்ந்த இடம் ஆகும். முசோரி மலைகளின் ராணி என்று பிரபலமாக அறியப்படுகிறது.
பாரத் பவன்
வரலாறு
1980களின் முற்பகுதியில், தேசிய தலைநகரங்களில் பிராந்திய மையங்களின் மூலமாக இந்திய கலைகளை வளர்ப்பதில் நாடு முழுவதும் அரசு கவனம் செலுத்தியது. உஜ்ஜயினியில் காளிதாஸ் அகாடமி என்ற இலக்கிய அமைப்பை நிறுவுவதற்கு காரணமாக இருந்த மத்திய அரசின் கல்வி அமைச்சகத்தில் (1966-1992) ஒரு இந்திய ஆட்சிப் பணி இயக்குநராக இருந்த அசோக் வாஜ்பாய் இதற்கான முயற்சியை முன்னெடுத்தார், இது 1983 இல் திறக்கப்பட்டது. இந்தியாவின் பல பகுதிகளிலும் சில கலாச்சார முயற்சிகள் பல ஆண்டுகளாக தோல்வியில் முடிந்தாலும், இத்தகைய பாரத் பவன் திட்டம் போபால் நகரில் (இந்தியா ஹவுஸ்) வெற்றி பெற்றது.
இந்திய பிரதமர் இந்திரா காந்தியால் மத்திய பிரதேச மாநிலத்தின் கலாச்சார மையம் நிறுவப்பட்டு நிதியுதவியும் அளித்தார்  ஆனாலும் இது தன்னாட்சியுடன் 12-உறுப்பினர்களைக் கொண்ட பாரத பவன் எனற அறக்கட்டளையால் நடத்தப்படுகிறது. அடுத்த பத்தாண்டுகளில், இந்தோர் நிறுவனம், ஜபல்பூர், மும்பை, கொல்கத்தா போன்ற இடங்களிலிருந்து மாணவர்களையும், வெளிநாட்டு பார்வையாளர்களையும் கலைஞர்களையும் மற்றும் அறிஞர்களையும், கவர்ந்திழுக்க ஆரம்பித்ததால், இந்த நிறுவனம் இந்தியாவின் ஒரு முக்கியமான கலாச்சார நிறுவனமாக வளர்ந்தது.
முசோரி
வரலாறு
link=//upload.wikimedia.org/wikipedia/commons/thumb/7/70/1890s_Landhaur_Bazaar%2C_Mussoorie%2C_Uttarakhand%2C_India.jpg/220px-1890s_Landhaur_Bazaar%2C_Mussoorie%2C_Uttarakhand%2C_India.jpg|thumb| 1890களில் லண்டூர் பஜார் முசோரி நீண்ட காலமாக மலைகளின் ராணி என்று அழைக்கப்பட்டது. முசோரி என்ற பெயர் பெரும்பாலும் மன்சூர் என்பதில் இருந்து வந்ததாகும். மன்சூரி என்பது இப்பகுதியில் காணப்படும் புதர் ஆகும். இந்த நகரம் பெரும்பாலும் இந்தியர்களால் மன்சூரி என்று குறிப்பிடப்படுகிறது.
பாரத் பவன்
வரலாறு
இது உருவாக ஆரம்பித்த ஆண்டுகளில், ரங்கமண்டல் ரெபெர்ட்டரி என்ற அமைப்பின் தலைவராக இருந்த ''பி. வி. ஆர். கரந்த்'', இந்த பிராந்தியத்தின் நாட்டுப்புற வடிவங்களை குறிப்பாக இந்தியை தனது வேலையில் இணைத்து, பாரத் பவனில் தனது பல நிகழ்ச்சிகளை நடத்தினார். பாரத் பவன் பையென்னியல் ஆஃப் காண்டெம்ப்ரரி இன்டியன் ஆர்ட்" 1986இல் துவக்கப்பட்டது, அதன் பிறகு 1989 ஆம் ஆண்டில் "பாரத் பவன் இண்டர்நேஷனல் பிரிண்ட் பையென்னியல்" துவக்கப்பட்டது. இந்த வளாகம் அதன் கலை அருங்காட்சியகம், ரூபான்கர் என்ற'' பெயரில் அறியப்படுகிறது, இதில் பழங்குடி மக்களின் கலைகள் நிரந்தர சேகரிப்பாக உள்ளது, அதன் ஆரம்ப வருடங்களில் ஜே. சுவாமிநாதனால் சேகரிக்கப்பட்டது மேலும், இந்தியாவில் பழங்குடி மக்களின் கலைகளின் சிறந்த எடுத்துக்காட்டுகளை பாரத் பவன் பிரதிபலிக்கிறது.
முசோரி
வரலாறு
1803 இல் உமர் சிங் தாப்பாவின் கீர் கூர்க்காக்கள் கர்வால் மற்றும் டெஹ்ராவைக் கைப்பற்றினர், இதன் மூலம் முசோரி நிறுவப்பட்டது. 1814 நவம்பர் முதல் நாள் அன்று கூர்க்காக்களுக்கும் ஆங்கிலேயர்களுக்கும் இடையே போர் மூண்டது. டெஹ்ராடூன் மற்றும் முசோரி 1815 ஆம் ஆண்டில் கூர்க்காக்கள் வெளியேற்றப்பட்டு, இப்பகுதிகள் 1819 ஆம் ஆண்டில் சஹாரன்பூர் மாவட்டத்துடன் இணைக்கப்பட்டன.
பாரத் பவன்
கண்ணோட்டம்
இந்த வளாகத்தில் இந்திய ஓவியம் மற்றும் ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது. இது மட்டுமல்லாமல், கலைஞர்களும், எழுத்தாளர்களும் பவனில் உள்ள "ஆஸ்ரம்" என்பதில் தங்கி தங்களை வெளிபடுத்துகிறார்கள். பல ஆண்டுகளாக, இது ஒரு பிரபலமான சுற்றுலா மையமாக உள்ளது.
வெளி இணைப்ப்புகள்
பகுப்பு:இந்திய நூலகங்கள் பகுப்பு:மத்தியப் பிரதேச அருங்காட்சியகங்கள்
முசோரி
வரலாறு
முசோரி ஒரு ஓய்வு விடுதியாக 1825 இல் பிரித்தானிய இராணுவ அதிகாரியான கேப்டன் யங் என்பவரால் நிறுவப்பட்டது. டேராடூனில் வசிக்கும் வருவாய் கண்காணிப்பாளரான திரு ஷோருடன், தற்போதைய இடத்தை ஆராய்ந்து, கூட்டாக ஒரு துப்பாக்கி சூடு கொண்ட விடுதியைக் கட்டினார். கிழக்கிந்திய நிறுவனத்தின் லெப்டினன்ட் ஃபிரடெரிக் யங் கேம் துப்பாகிச்சூடுகளை நடத்த முசோரிக்கு வந்தார். அவர் மேகல் பேக் சாலையில் ஒரு வேட்டை விடுதியை கட்டினார். மேலும் அவர் 1823 இல் டூனின் மாஜிஸ்திரேட் ஆனார். அவர் முதல் கூர்க்கா படைப்பிரிவை உருவாக்கினார். மேலும் பள்ளத்தாக்கில் முதன் முதலில் உருளைக்கிழங்குகளை பயிரிட்டார். முசோரியில் அவரது பதவிக்காலம் 1844 இல் முடிவடைந்தது, அதன் பிறகு அவர் திமாப்பூர் மற்றும் டார்ஜீலிங்கில் பணியாற்றினார், பின்னர் ஜெனரலாக ஓய்வுபெற்று அயர்லாந்து திரும்பினார்.
1832 ஆம் ஆண்டில், முசோரி இந்தியாவின் பெரிய இந்திய நெடுவரை வில் ஆய்வின் முனையமாக இருந்தது, இது இந்திய வரைபடத்தை வரைவதை நோக்ககமாக கொண்டு துணைக்கண்டத்தின் தெற்கு முனையில் தொடங்கியது. அப்போது அது வெற்றி பெறவில்லை என்றாலும், அந்த நேரத்தில் இந்தியாவின் நில அளவை தலைவர்சர் ஜார்ஜ் எவரஸ்ட், இந்திய நில அளவைத் துறையின் புதிய அலுவலகம் முசோரியில் அமைய வேண்டும் என்று விரும்பினார். ஆனால் அந்த இடம் பினர் தோராதூனில் அமைக்கப்பட்டது. அதே ஆண்டு முசோரியில் முதல் பியர் வடிப்பாலை சர் ஹென்றி போலே அவர்களால் "தி ஓல்ட் ப்ரூவரி" என்ற பெயரில் நிறுவப்பட்டது.
1901 வாக்கில், முசோரியின் மக்கள் தொகை 6,461 ஆக உயர்ந்தது. கோடையில் 15,000 ஆக உயர்ந்தது. முசோரியை 58 mi தொலைவில் உள்ள சகாரன்பூரிலிருந்து சாலை வழியாக அணுகவேண்டும் என்ற நிலை இருந்தது. ஆனால் 1900 இல் தேராதூனுக்கு தொடருந்து வசதி உண்டானதால் அணுகல் எளிதாகிவிட்டது. இதனால் சாலைப் பயணம் 21 mi என குறைந்தது. link=//upload.wikimedia.org/wikipedia/commons/thumb/a/ac/Mussoorie_View_from_top_of_the_hill.jpg/220px-Mussoorie_View_from_top_of_the_hill.jpg|thumb| மலையின் உச்சியிலிருந்து கெம்ப்டி அருவியின் காட்சி. கெம்ப்டி அருவி முசோரியில் இருந்து கெம்ப்டி ஃபால் சாலை வழியாக 15 கிமீ (9.3 மைல்) தொலைவில் உள்ளது. link=//upload.wikimedia.org/wikipedia/commons/thumb/0/0e/Mountain_forest_of_mussoorie.jpg/220px-Mountain_forest_of_mussoorie.jpg|thumb| மலை உச்சியில் இருந்து மற்றொரு காட்சி நேருவின் மகள் இந்திரா (பின்னர் இந்திரா காந்தி ) உட்பட நேரு குடும்பத்தினர் 1920கள், 1930கள், 1940களில் முசோரிக்கு அடிக்கடி வந்து சவோய் விடுதியில் தங்கினர். அவர்கள் அருகிலுள்ள தோராதூனில் நேரத்தை செலவிட்டனர். அங்கு நேருவின் தங்கை விஜயலட்சுமி பண்டித் இறுதியில் நிரந்தரமாக குடியேறினார்.
1959 திபெத்தியக் கிளர்ச்சியின் போது, 14வது தலாய் லாமா 20, ஏப்ரல் 1959 இல் முசோரியில் தங்கினார். 1960 ஏப்ரல் வரை இருந்த அவர் பின்னர் இமாச்சலப் பிரதேசத்தில் உள்ள தரம்சாலாவுக்கு இடம்பெயர்ந்தார். அங்கு தற்போது திபெத்திய மைய நிர்வாகத்தின் தலைமையகம் உள்ளது.
முதல் திபெத்திய பள்ளி 1960 இல் முசோரியில் நிறுவப்பட்டது. திபெத்தியர்கள் முக்கியமாக மகிழ்ச்சி பள்ளத்தாக்கில் குடியேறினர். இன்று, முசோரியில் சுமார் 5,000 திபெத்தியர்கள் வாழ்கின்றனர். link=//upload.wikimedia.org/wikipedia/commons/thumb/b/b2/Ellangowan_Snow_%2814644702587%29.jpg/220px-Ellangowan_Snow_%2814644702587%29.jpg|thumb| குளிர்காலத்தில் முசோரி கடும் பனிப்பொழிவு இருக்கும்
புவியியல் மற்றும் காலநிலை
முசோரி கடல்மட்டத்தில் இருந்து சராசரியாக 2005 m ) உயரத்தில் உள்ளது. இப்பகுதியின் மிக உயரமான இடம் "லால் திப்பா" ஆகும். இது சுமார் 2,275 உயரமானதாக உள்ளது. லால் திப்பா என்ற பெயர் இப்போது சிகரத்திலிருந்து சிறிது தொலைவில் உள்ள ஒரு கண்காணிப்பு புள்ளியை குறிப்பிடப் பயன்படுத்தப்படுகிறது.
முசோரி, நடுத்தர உயர இமயமலையில் மிகவும் பொதுவான துணை வெப்பமண்டல ஹைலேண்ட் காலநிலையைக் கொண்டுள்ளது ( கோப்பென் ). கோடை காலம் சூடாகவும், மிகவும் ஈரப்பதமானதாகவும் இருக்கும், சூலை மற்றும் ஆகத்தில் சராசரியாக 660 mm மழை பொழியும். பருவமழைக்கு முந்தைய காலமான ஏப்ரல் மற்றும் மே மாதங்களில் கால நிலை பொதுவாக சூடானதாகவும், வறண்டதாகவும் இருக்கும். சூன் நடுப்பகுதியில் இருந்து அதிக மழை பெய்யும். அதே சமயம் பருவமழைக்கு பிந்தைய காலமும் வறண்டதாக இருக்கும். அதேசமயம் கணிசமாக குளிர்ச்சியாகவும் இருக்கும். குளிர்காலத்தில், பருவமழைக்கு முந்தைய மற்றும் பிந்தைய பருவங்களை விட மழைப்பொழிவு சற்று அதிகமாக இருக்கும். மேலும் பொதுவான வானிலை குளிர்ச்சியாகவும் ஓரளவு மேகமூட்டமாகவும் இருக்கும். காடழிப்பு, புதிய கட்டுமானங்கள், புவி வெப்பமடைதல் போன்ற உள்ளூர் மற்றும் உலகளாவிய காரணிகளின் கலவையால் அண்மைய ஆண்டுகளில் பனிப்பொழிவின் நாட்களின் எண்ணிக்கை குறைந்திருந்தாலும், முசோரியில் பொதுவாக திசம்பர், சனவரி, பெப்ரவரி மாதங்களில் ஓரளவு பனிப்பொழிவு உள்ளது. அக்டோபர் முதல் பெப்ரவரி வரையிலான காலகட்டத்தில் நகரம் அரிதான " குளிர்கால " காலநிலை கொண்டதாக உள்ளது.
மக்கள்தொகையியல்
2011 இந்திய மக்கள் தொகை கணக்கெடுப்பின்படி, முசோரியில் 30,118 மக்கள் வசிக்கின்றனர். மக்கள் தொகையில் ஆண்களின் விகிதம் 55% என்று உள்ளது. அதேசமயம் பெண்களின் விகிதம் 45% என்று உள்ளது. முசோரியில் சராசரி கல்வியறிவு 89% என்று உள்ளது, இது தேசிய சராசரியான 75% ஐ விட கூடுதல் ஆகும். ஆண்களின் கல்வியறிவு 94% என்றும், பெண்களின் கல்வியறிவு 84% என்றும் உள்ளது. முசோரி மக்கள் தொகையில் 6 வயதுக்கு உட்பட்டரவக்ள் 9% ஆவர். பெண்கள் விகித்தமான மாநில சராசரி 963க்கு மாறுபட்டதாக முசோரி நகராட்சியில் பாலின விகிதம் 812 ஆக உள்ளது. மேலும், குழ்தைகள் பாலின விகித்தமான உத்தரகாண்ட் மாநில சராசரியான 890 உடன் ஒப்பிடும்போது முசோரியில் குழந்தை பாலின விகிதம் 918 ஆக வேறுபட்டதாக உள்ளது.
குறிப்புகள்
பகுப்பு:Coordinates on Wikidata பகுப்பு:இந்தியாவில் உள்ள மலை வாழிடங்கள் பகுப்பு:உத்தராகண்ட மாநில ஊர்களும் நகரங்களும் பகுப்பு:தேராதூன் மாவட்ட ஊர்களும் நகரங்களும் பகுப்பு:உத்தராகண்டத்திலுள்ள சுற்றுலாத் தளங்கள்
யவனர்
பண்டைய இந்தியாவில் பாலி மற்றும் பிராகிருதம் மொழிகளில், கிரேக்க மொழி பேசுவர்களை யோனா என்றும்,தமிழ் மற்றும் சமசுகிருதம் மொழியில் யவனர் என்றும் அழைப்பர். மேற்குப் பகுதியிலிருந்து இந்திய துணை கண்டத்திற்குள் நுழைந்த வெளிநாட்டவர்களான கிரேக்கர்களை, துவக்க கால இந்திய இலக்கியங்களில் யவனர் எனக்குறிப்பிட்டனர். இந்த கிரேக்க ஐயோனியர்களை என்ற சொல்லை எழுத்துப்பெயர்ப்பு செய்யும் போது யவனர் என்றும், யோனா  என்றும் அழைக்கப்பட்டனர். அகாமனிசியப் பேரரசின் கீழிருந்த ஐயோனியா பகுதி கிரேக்கர்களின் கிளர்ச்சியை கிமு 545-இல் முதலாம் டேரியஸ் அடக்கினார். அகாமனிசியப் பேரரசின் கல்வெட்டுகளில் கிரேக்கர்களை குறிப்பதற்கு யோனா என பண்டைய பாரசீக மொழியில் குறித்தனர்.
யவனர் என்ற சொல் இந்தியாவின் பண்டைய சமசுகிருத மகாபாரத போன்ற காவியங்களிலும் மற்றும் தமிழ் இலக்கியங்களில் அதிகம் காணப்படுகிறது. ஆனால் யோனா என்ற சொல் இலங்கையின் மகாவம்ச நூலில் அதிகம் பயன்படுத்தப்பட்டுள்ளது. மனுதரும சாத்திரம் பரத நாட்டவர்கள் அல்லாத இனக்குழுக்களை பட்டியலிடும் போது யவனர்களுடன், காம்போஜர்கள், சகர்கள், பகலவர்கள், மிலேச்சர்களை குறிக்கிறது. மேலும் இவர்களை பாரத நாட்டின் சத்திரியர்களை விட தாழ்ந்தவர்கள் எனக்குறிக்கிறது. மகாபாரத இதிகாசத்தின் அனுசான பருவத்தில் யவனர்கள், காம்போஜர்கள், சகர்கள் போன்ற பரத கண்டத்திற்கு வெளியே வாழ்ந்த இனக்குழுக்கள் பற்றி கூறுகிறது. பதஞ்சலியின் மகா பாஷ்யம் நூலில் யவனர்களையும், சகர்களையும் சுத்த சூத்திரர்கள் பிரிவில் சேர்த்துள்ளது. கௌதம சூத்திரத்தில் சத்திரிய ஆண்களுக்கும், சூத்திர குல பெண்களுக்கும் பிறந்தவர்களின் வழித்தோன்றல்களே யவனர்கள் எனக்கூறுகிறது. பௌத்தர்களின் மச்சிம நியாகத்தின் அஸ்சாலாயான சூத்தத்தில் யவனம் மற்றும் காம்போஜ நாடுகளைக் குறித்துள்ளது. விஷ்ணு புராணத்தில் பரத கண்டத்தின் வடக்கிலும்,கிழக்கில் வாழ்ந்த கிராத மக்களும், மேற்கில் யவனம் மற்றும் காம்போஜப் பகுதிகளில் வாழ்ந்த மக்களும் நால்வகை வர்ண முறை பின்பற்றப்படவில்லை எனக்கூறுகிறது. புராணங்கள் கூறும் யவனர்கள், காம்போஜர்கள், பகவலர்கள், சகர் மக்கள் தங்கள் தலைமுடியை, பரத நாட்டவர்கள் போன்று குடுமி வைத்து இராமல், குறுகிய முடியுடன் இருந்தனர் எனக்கூறுகிறது. வால்மீகி இராமாயனம், பால கண்டத்தில், ய்வனர்கள், சகர்கள், காம்போஜர்கள் மற்றும் பகலவர்களை பரத கண்டத்து மக்கள் அல்லாத மிலேச்சர்கள் என வகைப்படுத்துகிறது.
அசோகர் கல்வெட்டுகக்ளில் யவனர்களை அரசகுலத்தவர்கள் என்றும், காம்போஜர்களை அடிமைகள் எனக்குறிப்பிட்டுள்ளது. சமஸ்கிருத மொழியின் இலக்கண ஆசிரியர் பாணினி தனது அஷ்டாத்தியம் எனும் இலக்கண நூலில் கிரேக்கர்களை யவனர் என்றே குறிப்பிட்டுள்ளார். சங்க இலக்கியங்களில் ஒன்றான பட்டினப் பாலை நூலில் ய்வனர்கள், தமிழ்நாட்டுடன் கொண்ட வணிகத்தை விவரித்துள்ளது.
இந்தியாவின் பஞ்சாப் பகுதியை கைப்பற்றிய பின்னர் பேரரசர் அலெக்சாண்டரின் மறைவிற்குப் பின்னர் இந்தியாவின் மேற்குப் பகுதிகளை யவனர்களான கிரேக்கர்களின் செலூக்கியப் பேரரசு (கிமு:312 - கிமு 256), கிரேக்க பாக்திரியா பேரரசு (கிமு 256 – கிமு 125) மற்றும் இந்தோ கிரேக்க நாடு (கிமு 180 – கிபி 10) ஆட்சி செலுத்தியது. இந்தியாவின் மேற்கில் ஆட்சி செய்த இந்த யவனர்கள் பௌத்த சமயத்தை ஆதரித்ததுடன், கௌதம புத்தர் சிற்பங்களை கிரேக்க கலைப்பாணியில் வடித்தனர்.
யவனப் பேரரசர்களில் குறிப்பிடத்தக்கவர்கள் பேரரசர் அலெக்சாந்தர், செலூக்கஸ் நிக்காத்தர், மெனாண்டர் மற்றும் ஸ்டாட்ரோ ஆவார்.
இந்திய நினைவுச்சின்னங்களில் குறித்த சில கிரேக்க யவன மன்னர்கள்:
ஹெலனியக் காலத்தில் இந்திய நாட்டவர்கள், கிரேக்கர்களை யவனர்கள் என அழைத்தனர். பாரசீகர்கள் கிரேக்கர்களை யுனானிகள் என்றே அழைத்தனர்.
தமிழ்நாட்டில் யவனர்கள்
தமிழகத்திற்குக் கடல் வழியே மரக்கலங்களில் வந்து வாணிகம் செய்த கிரேக்கரையும், பிற்பாடு ரோமானியரையும் யவனர் என்று சங்கநூல்கள் குறிப்பிடுகின்றன. சங்ககால ரோம கிரேக்க தமிழக தொடர்பை உறுதிப்படுத்தும் வண்ணம் ரோம நாணயங்களும் கிரேக்க நாணயங்களும் பல தமிழகத்தில் கிடைத்துள்ளன.
மிலேச்சர்
கடல் வாணிகத்தின்போது மரக்கலங்களில் கப்பல் தலைவனுக்குப் பாதுகாவலராக வந்த யவனர் மிலேச்சர் எனப்பட்டனர். இவர்களில் சிலர் தமிழ் அரசர்களுக்கு மெய்காப்பாளராகவும் தங்கிவிட்டனர். இவர்கள் ஊமையர்.
மிளகு
யவனர் மரக்கலங்களில் வந்தனர். சேரநாட்டு முசிறித் துறைமுகத்தில் அவற்றை நிறுத்தினர். முசிறித் துறைமுகம் பெரியாறு கடலில் கலக்குமிடத்தில் இருந்தது. பெரியாறு அக்காலத்தில் கப்பல் செல்லும் அளவுக்கு அகன்றும் ஆழமாகவும் இருந்தது. அதன் ஆற்று நுரை கலங்கக் கலம் செலுத்திக்கொண்டு உள்நாட்டுப் பகுதிக்குச் சென்றனர். தாம் கொண்டுவந்த பொன்னைப் பண்டமாற்றாகக் கொடுத்துவிட்டுக் 'கறி' என்னும் மிளகை மூட்டை மூட்டையாக வாங்கிக்கொண்டு சென்றனர்.
மதுக் கிண்ணம்
இலவந்திகைப் பள்ளித் துஞ்சிய நன்மாறன் என்னும் பாண்டிய மன்னன் யவனர் அன்பளிப்பாகத் தந்த பொன்னால் செய்யப்பட்டதும், அதிக வேலைப்பாடுகள் கொண்டதுமான கிண்ணத்தில் மகளிர் தேறல் கள்ளை ஊற்றித் தர உண்டு மகிழ்ந்தான் என்று கூறப்படுகிறது. எனவே யவனர் விற்பனை செய்த பொருள்களில் தங்கத்தாலான மதுக் கிண்ணமும் ஒன்று எனத் தெரியவருகிறது.
ஓதிம விளக்கு
அன்னத்தைத் தலையிலே கொண்ட ஓதிம விளக்கு யவனர் விற்பனை செய்த பொருள்களில் ஒன்று.
புலிப்படை
யவனர் மெய்ப்பை என்று சொல்லப்பட்ட சட்டை அணிந்திருந்தனர். ஆடைகளைச் செறித்து இறுக்கமாகக் கட்டியிருந்தனர். அதன் மேல் மத்திகை என்னும் அரைக்கச்சை அணிந்திருந்தனர். அவர்கள் வலிமை மிக்க யாக்கையைப் பெற்றிருந்தனர். அவர்களின் தோற்றம் பிறருக்கு அச்சம் தருவதாக அமைந்திருந்தது. அவர்கள் வன்கண் என்னும் முரட்டுக் குணம் உடையவர்களாக விளங்கினர். அரசனது பாசறையில் இவர்களுக்கும் தனி இடம் இருந்தது. அரசனுக்கு இவர்கள் புலிப்படை நடத்தி உதவிவந்தனர். பாசறையில் இவர்கள் புலியைச் சங்கிலித் தொடரால் பிணித்திருந்தனர்.
வெளி இணைப்ப்புகள்
பகுப்பு:சங்க காலச் சமூகம் பகுப்பு:கிரேக்கர்கள் பகுப்பு:இந்திய வரலாறு பகுப்பு:கிரேக்க வரலாறு பகுப்பு:பண்டைய கிரேக்கம்
இந்தியக் கடற்படை அறிவியல் தொழில்நுட்பவியல் ஆய்வகம்
இந்தியக் கடற்படை அறிவியல் தொழில்நுட்பவியல் ஆய்வகம் (Naval Science and Technological Laboratory)) பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆய்வகமாகும். இந்த ஆய்வகம் ஆந்திரப் பிரதேச மாநிலத்தில் விசாகப் பட்டினத்தில் அமைந்துள்ளது. இந்தியாவின் பாதுகாப்புத் தேவைகளைக் கணக்கில் கொண்டு இந்த ஆராய்ச்சி ஆய்வகம் இந்தியக் கப்பற்படையின் தேவைகளுக்கு ஏற்றவாறு ஆராய்ச்சிகளை மேற்கொண்டு, தண்ணீருக்கு அடியில் இருந்து செயல்படும் ஆயுதங்களையும் இது போன்ற இதர போர்க்கருவிகளையும் தயாரித்து, அதன் தரத்திற்கு உத்தரவாதமளிப்பதுடன், நீர்மூழ்கிக் கப்பல்கள் போன்ற வாகனங்களுக்குத் தேவையான ஆயுதங்களை வழங்கி வருகிறது. இந்தியக் அறிவியல் தொழில்நுட்பவியல் ஆய்வகம் பாதுகாப்பு ஆராய்ச்சி மற்றும் வளர்ச்சி அமைப்பின் கீழ் அமைந்துள்ள கப்பற்படை ஆராய்ச்சி மேம்பாட்டு இயக்குநரகத்தின் கீழ் செயல்படுகிறது. தற்பொழுது இதன் இயக்குனராக டாக்டர் ஜே. புஜங்க ராவ் செயல்படுகிறார்.
வரலாறு
1960 ஆம் ஆண்டில், ஆகஸ்ட் 20 அன்று இந்தியக் கப்பற்படையின் தேவைகளைக் கருத்தில் கொண்டு, இந்தியக் இந்தியக் கடற்படை அறிவியல் தொழில்நுட்பவியல் ஆய்வகம் நிறுவப்பெற்றது. இந்த ஆய்வகம் இந்தியக் கடற்படைக்குத் தேவையான நீர்மூழ்கிக் கப்பலில் இருந்து இயக்கும் கருவிகளையும் ஆயுதங்களையும் தயாரித்து வழங்கி வருகிறது. இது போன்ற தொழில் நுட்பங்களில் இந்தியா தன்னிறைவு அடைவதற்கு ஏதுவாக இந்த ஆய்வகம் செயல்பட்டு வருகிறது.
ஆராய்ச்சி
நீர்மூழ்கிக் கப்பல்களில் இருந்து இயக்கவல்ல ஆயுதங்களையும் கருவிகளையும் வடிவமைப்பது, அதை மேம்படுத்தி பரிசோதனைகள் செய்வது, அதன் செயல்பாட்டை மதிப்பிடுவது, பிறகு அது போன்ற கருவிகளை தயாரித்து வழங்குவது ஆகியவற்றை இந்த ஆய்வகம் மேற்கொண்டு வருகிறது. மேலும் இந்த ஆயுதங்களை செயல்படுத்துவதுடன் அவற்றை கட்டுப்பாட்டுக்குள் வைப்பதற்கும் தேவையான தொழில் நுட்பங்களை மேம்படுத்துவதும் இதன் கடமையாகும். நீர்மூழ்கிக் குண்டுகள் (torpedoes), மிதிவெடிகள் (mines), தூண்டில் பொறிகள் (decoys), இலக்குகளைப் பாதுகாத்தல் (targets), போலி உருவாக்கிகள் (simulators), ஆகியவற்றுடன் தீயணைப்பு முறைமை (Fire Control Systems), ஏவுகணைகளை ஏவுதல் (weapon launchers) ஆகிய செயல்பாடுகளை உறுதி செய்து கொள்ள வேண்டும். தண்ணீருக்குள் மூழ்கி இருக்கும் நடைமேடைகளையும் (platforms), அவற்றின் மேற்பரப்பின் தரத்தையும் அடிக்கடி உறுதி செய்து கொள்ள வேண்டும். அவை பாழடைந்து இருந்தால், அவற்றை பழுது பார்த்து சரி செய்ய வேண்டும். புதிய பொருட்களை பயன்படுத்தும் பொழுது அதை வடிவமைப்பதும், அதன் தாங்கும் ஆற்றலை அடிக்கடி பரிசோதனை மூலம் உறுதி செய்வதும் அவர்களுடைய கடமையாகும். காலத்திர்கேற்ற புதிய போர் முறை யுக்திகள், புதிய வடிவமைப்புடன் கூடிய நிலைத்து நிற்கக் கூடிய நடைமேடை மற்றும் இதர பாகங்களை அறிமுகப் படுத்த வேண்டும். மறைவிடத்தில் இருந்து தாக்குதல், மறைமுகத் தாக்குதல் ஆகிய முறைகளுக்கு ஏற்றவாறு வடிவமைத்து அவற்றின் நம்பகத் தன்மையை அடிக்கடி பரிசோதனை செய்து உறுதிப் படுத்த வேண்டும். இதற்கு வழிவகுக்கும் புதிய முறைகள், பொருட்கள் ஆகியவற்றை பயன்படுத்தி திறமையாக ஏவுகணைகளை செலுத்துதல், குண்டுகளை எறிதல் ஆகியவற்றிற்கான எளிதான வழிமுறைகளை வகுத்து அதற்கான பயிர்ச்சிகளையும் வழங்க வேண்டும்.
ஐ எசு ஒ 9001:2000 ஆய்வகம்
இந்தியக் கடற்படை அறிவியல் தொழில்நுட்பவியல் ஆய்வகம் ஐ ஏசு ஒ 9001:2000 தர நிர்ணயம் கொண்ட ஆய்வகம் ஆகும். இந்த ஆய்வகத்தில் மிகவும் நவீனமான ஆய்வுகள் புரிவதற்கான இயந்திரங்களும், சோதனைக் கருவிகளும் உள்ளன.
மேற்கோள்கள்
‎
பகுப்பு:இந்திய ஆய்வுக் கழகங்கள் பகுப்பு:இந்தியக் கடற்படை பகுப்பு:இந்தியாவின் பாதுகாப்பு ஆய்வு நிறுவனங்கள்
பினாகா
பினாகா என்பது இந்திய பீரங்கிப்படை உபயோகிக்கும் பல குழல் உந்துகணை செலுத்தி. பினாகா என்றால் சிவனின் சூலம் என பொருள்படும். இதன் உந்துகணை மூலம் 44 நொடிகளில் 3.9 சதுர கிலோமீட்டர்கள் செயலிலக்க செய்ய முடியும். கார்கில் யுத்தத்தில் மலைகளில் பதுங்கியிருந்த எதிரிகளின் இராணுவ தளங்களை அழிக்க இந்தியாவால் இது உபயோகிக்கப்பட்டது. அதன் பிறகு இந்தியாவால் இது பரவலாக பயன்படுத்தப்பட்டு வருகிறது.
காணொளி
பகுப்பு:இந்திய ஏவுகணைகள் பகுப்பு:இந்திய படைத்துறை
முதலாம் அமோகவர்சன்
முதலாம் அமோகவர்சன் அல்லது முதலாம் அமோகவர்ச நிருபதுங்கன் (கன்னடத்தில்: ಅಮೋಘವರ್ಷ ನೃಪತುಂಗ) (800-878 ) என்பவன் ஒரு புகழ் பெற்ற இராஷ்டிரகூடப் பேரரசனாவான். இவன் 64 ஆண்டுகள் ஆட்சிபுரிந்து சாதனைப்படைத்தவன். பல கன்னட மற்றும் சமஸ்கிருத அறிஞர்கள் இவனால் ஆதரிக்கப்பட்டனர் அவர்களில் சிலர், அக்கால இந்தியக் கணிதவியலாளரும், கணித சார சம்கரகா என்ற நூலின் ஆசிரியருமான, மகாவைரச்சார்யா, ஜினேசன, விரசினா , ஷகடயான்,  ஸ்ரீ விஜயா (ஒரு கன்னட மொழி கோட்பாட்டாளர்) ஆகியோர் ஆவர். முதலாம் அமோகவர்சன் ஒரு திறமையான கவிஞனாகவும், அறிஞனாகவும் இருந்துள்ளான். கவிராஜமார்க என்னும் பழங்கன்னட நூலை இவன் (தனியாகவோ அல்லது கூட்டாகவோ) எழுதியுள்ளான். மேலும் சமஸ்கிருதத்தில் பிரஷநோடர ரத்ணமாலிகா என்ற சமய நூலும் எழுதியதாகக் கருதப்படுகிறது. இவன் நிருபதுங்க, அதிசதவள,  வீரநாராயணன், ரட்டமார்தண்ட, சிறீவல்லபன் போன்ற பட்டங்களைச் சூடிக்கொண்டிருந்தான். இவன் இராஷ்டிரகூடர்களின் தலைநகரை தற்கால கர்நாடகத்தின் பீதர் மாவட்டத்தில் உள்ள மயூர்கண்டியிலிருந்து குல்பர்கா மாவட்டத்தின் மன்யகட்டா என்ற இடத்திற்கு மாற்றினான். இந்தத் தலைநகரம் சிறந்த முறையில் திட்டமிட்டு இந்திரனின் நகரைப் போன்று சிறப்பானதாக இருக்க வேண்டும் என்ற எண்ணத்துடன் வடிவமைக்கப்பட்டது. அராபிய பயணியான சுலைமான் உலகின் நான்கு பெரிய மன்னர்களுள் ஒருவரானாக அமோகவர்சனை விவரித்துள்ளார். மேலும் அமோகவர்சன் முஸ்லிம்களை மதித்துத் தனது நகரங்களில் மசூதிகள் கட்ட அனுமதித்தான் என்று எழுதியுள்ளார்  இவனது சமயநோக்கு, கலை இலக்கிய ஆர்வம் மற்றும் சமாதானத்தை விரும்பும் இயல்பால், புகழ்பெற்ற வரலாற்று ஆய்வாளர் பஞ்சமுகி அவரைப் பேரரசர் அசோகருடன் ஒப்பிட்டு  "தென்னிந்திய அசோகர்" என்று குறிப்பிடுகிறார். மொழி, இலக்கியம், பண்பாடு, ஆகியவற்றின் மீது அமோகவர்சன் கொண்ட ஆர்வமும் ஈடுபாடும் அவனது ஆக்கமான கவிராஜமார்க்க நூலினால் தெரிகிறது.
ஆரம்ப காலம்
அமோகவர்சன் (இயற்பெயர் ஷர்வா) கி.பி.800-ல் நர்மதை ஆற்றங்கரையில் உள்ள சிறீபவன் என்ற இடத்தில்  அவரது தந்தை, பேரரசர் மூன்றாம் கோவிந்தன் வடஇந்தியாவை வெற்றிகொண்டு திரும்பி வரும்போது போது பிறந்ததாக கி.பி. 803 ஆண்டைய மண்ணே கல்வெட்டு மற்றும் 871 ஆண்டைய சஞ்சன் செப்புத் தகடுகள் கூறுகின்றன. மேலும் சிருர் செப்புத்தகடுகள் வழியாக இவன் தனது 14வது வயதில் இவனது தந்தை இறந்தபின்பு 814இல் அரியணை ஏறினான் என்று தெரியவருகிறது. அவனது ஆரம்ப காலங்களில் அவனது பாதுகாவலராகக் குஜராத் கிளை இராஷ்டிரகூட அரசை ஆண்டுவந்த இவனின் தாயதியான கருக சுவர்ணவர்சன் இருந்தான். இவன் அரசனானபிறகு இவனது உறவினர்கள் சிலர் கூட்டு சேர்ந்துகொண்டு திடீர் புரட்சியில் இறங்கினார்கள். இதனால் நாட்டில் குழப்ப நிலை ஏற்பட்டு கி.பி. 821இல் அமோகவர்சன் தன்னை நிலைநிறுத்திக்கொண்டான் என்ற செய்திகள் சூரத் பதிவுகள் மற்றும் கி.பி.835 ஆண்டைய பரோடா செப்புத்தகடுகள் வழியாகத் தெரிகிறது. முதல் புரட்சிக்குத் துணையாக இருந்த மேற்கு கங்க மன்னனான இரண்டாம் சிவமாறன் தலைமையிலான படைகளுடன் போர்கள் நடந்தன. தொடர்ந்து நடந்த அந்தப் போர்களில் இரண்டாம் சிவமாறன் கி.பி.816இல் கொல்லப்பட்டான். ஆனால் அமோகவர்சனுக்கு அடுத்த கங்கா அரசனான இராசமல்லனால் தொந்தரவுகள் தொடர்ந்தது. இந்தப் பகையை முடிவுக்குக் கொண்டுவர மேலைக் கங்கர்களிடம் முதலாம் அமோகவர்சன் சமரசம் செய்துகொண்டான். மேலும் இவன் மேற்கு கங்க மன்னர் குடும்பத்தினருடன் திருமண உறவை ஏற்படுத்திக்கொண்டான். இதன் பிறகும் 818 மற்றும் 820 இடையே ஏற்பட்ட குழப்பங்களை 821வாக்கில் முதலாம் அமோகவர்சன் சமாளித்து, அதன்பிறகு ஆட்சியை உறுதிபடுத்திக்கொண்டு நிலையான ஆட்சியைத் தந்தான்.
உசாத்துணை
பகுப்பு:இராஷ்டிரகூடர் மரபு பகுப்பு:800 பிறப்புகள் பகுப்பு:878 இறப்புகள் பகுப்பு:கர்நாடக வரலாறு பகுப்பு:கன்னடக் கவிஞர்கள் பகுப்பு:இந்திய அரசர்கள்
சத்யமேவ ஜெயதே (பக்கவழி நெறிப்படுத்தல்)
சத்யமேவ ஜெயதே அல்லது சத்தியமேவ ஜெயதே ்என்பது பின்வருவனவற்றைக் குறிக்கலாம் :
பென்சிலிடின் அசிட்டால்
பென்சிலிடின் அசிட்டால் (Benzylidene acetal) என்பது C6H5CH(OR)2 என்ற கட்டமைப்பு வாய்ப்பாட்டைக் கொண்ட கரிமச்சேர்மங்களைக் குறிக்கும். இவ்வாய்ப்பாட்டிலுள்ள R என்பது கரிம வேதியியலில் உள்ள ஆல்கைல் அல்லது அரைல் குழுக்களில் ஒன்றைக் குறிக்கிறது. பென்சிலிடின் அசிட்டால்கள் கார்போவைதரேட்டுகள் மற்றும் கிளைக்கோசைடுகள் பற்றிய அறிவியலான கிளைக்கோவேதியியலில் பாதுகாப்புக் குழுக்களாகப் பயன்படுத்தப்படுகின்றன .1,2 அல்லது 1,3-டையால்கள் பென்சால்டிகைடுடன் வினைபுரிவதால் இவை உருவாகின்றன. பிற அரோமாட்டிக் ஆல்டிகைடுகளையும் இதற்காகப் பயன்படுத்தலாம்
மேற்கோள்கள்
.
பகுப்பு:வேதி வினைக்குழுக்கள் பகுப்பு:அசிட்டால்கள் பகுப்பு:பாதுகாப்புக் குழுக்கள்
சத்யமேவ ஜெயதே (தொலைக்காட்சித் தொடர்)
சத்யமேவ ஜெயதே  (Satyamev Jayate, தமிழில்: வாய்மையே வெல்லும்) ஒவ்வொரு ஞாயிறு காலையும் அனைத்து ஸ்டார் தொலைக்காட்சி அலைவரிசைகளிலும் ஈ டிவி தொலைக்காட்சி மற்றும் தூர்தர்ஷனின்   தேசிய மற்றும்  அனைத்து மாநில அலைவரிசைகளில் ஒளிபரப்பப்படும் ஓர் இந்திய அரட்டை நிகழ்ச்சி யாகும். நடிகர், தயாரிப்பாளர், இயக்குனர் ஆமிர் கான் இந்த தொலைக்காட்சித் தொடரை தயாரித்து வழங்குகிறார். இதுவே தொலைக்காட்சி நிகழ்ச்சி ஒன்றில் ஆமிர் கான் பங்கேற்கும் முதல் தொடராகும். இந்திய தொலைக்காட்சி வரலாற்றில் முதல் தடவையாக இந்தியில் தயாரிக்கப்பட்டு, ஒரே சமயத்தில் தமிழ், தெலுங்கு, மலையாளம், வங்காளம், மராத்தி உள்ளிட்ட எட்டு மொழிகளில் மொழி பெயர்க்கப்பட்டு ஒளிபரப்பப்படுகிறது.
இந்திய சமூகத்தில் நிலவும் சில அவலங்களை அலசி ஆராய்ந்து அவற்றைப் பற்றி விவரமாக தொகுத்தளிக்கும் சமூக விழிப்புணர்வுத் தொடராக விளம்பரப் படுத்தப்பட்டுள்ளது. முதல் வாரம் எடுத்துக்கொள்ளப்பட்ட தலைப்பு – பெண் கருக் கொலை ; இரண்டாவது வாரம் – பாலியல் தொல்லைகளுக்கு உள்ளாக்கப்படும் சிறுவர் சிறுமியரின் நிலை ; மூன்றாவது வாரம் ( 20/05/2012 ) – வரதட்சிணை கொடுமை ; நான்காவது வாரத்தில் மருத்துவ முறைகேடுகள் ஆகும்.
இந்தத் தொடர் பொதுமக்களிடமிருந்தும் விமரிசகர்களிடமிருந்தும் பரவலான பாராட்டைப் பெற்றுள்ளது.
வெளி இணைப்புகள்
பகுப்பு:இந்தியத் தொலைக்காட்சித் தொடர்கள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:2012 இல் தொடங்கிய இந்தியத் தொலைக்காட்சி நிகழ்ச்சிகள்
இறுக்கு முடிச்சு
thumb|right|250px|இறுக்கு முடிச்சு இறுக்கு முடிச்சு (Strangle knot)ஒர் எளிய பிணைப்பு முடிச்சு. இது ஏறத்தாழ இடுக்கி முடிச்சு (constrictor knot) போன்றது. இம்முடிச்சு ஒரு சுற்றுத் திருப்பத்துக்கு அடியே மிக எளிய நுனிமுடிச்சும் கொண்டுள்ளது. ஆனால் இதன் நுனிகள் இடுக்கி முடிச்சில் உள்ளது போல் சுற்றுத் திருப்பத்துக்கு இடையே வராமல் வெளிப்புறமாக வருகின்றது. இறுக்கு முடிச்சு இரட்டை நுனி முடிச்சின் மாற்றி அமைக்கப்பட்ட வேறு ஓருரு. இது இரட்டை மீனவர் முடிச்சின் ஒரு பாதியாகும்.
இவற்றையும் பார்க்கவும்
பகுப்பு:முடிச்சுகள்
கரீம்கஞ்சு மாவட்டம்
பொருளாதாரம்
இந்த மாவட்டத்தில் உழவுத் தொழிலே பொருளாதார வளர்ச்சிக்கு காரணமாக அமைந்துள்ளது.
ஆட்சிப் பிரிவுகள்
இந்த மாவட்டத்தை ஐந்து வட்டங்களாகப் பிரித்துள்ளனர். அவை: கரீம்கஞ்சு, பதர்பூர், நிலம்பசார், பாதேர்கண்டி, ராமகிருஷ்ண நகர்
மக்கள் தொகை
2011-ஆம் ஆண்டு கணக்கெடுப்பின்போது, 1,217,002 மக்கள் வசித்தனர்.
சதுர கிலோமீட்டருக்குள் 673 மக்கள் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு இணையாக 961 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வசிப்பவர்களில் 79.72% பேர் கல்வியறிவு பெற்றுள்ளனர். முஸ்லீம்களும் இந்துக்களும் பெரும்பான்மையினராக உள்ளனர். பெரும்பான்மையானோர் வங்காள மொழியைப் பேசுகின்றனர். சிலர் மணிப்புரி மொழியிலும் பேசுகின்றனர். மெய்தெய், குக்கி, திரிப்புரி, காசி ஆகிய பழங்குடி இன மக்கள் வசிக்கின்றனர்.
இணைப்புகள்
பகுப்பு:அசாம் மாவட்டங்கள்
குருத்துவார்
குருத்துவார் (Gurdwara, ਗੁਰਦੁਆਰਾ, ' or, ') என்பது சீக்கிய சமயத்தவர்களின் வழிபாட்டுத் தலமாகும். குருத்துவார் என்பதற்கு குருவை அடையும் வழி எனப் பொருள். அனைத்து சமயத்தவர்களும் குருத்துவார் வழிபாட்டுத் தலத்திற்குச் சென்று குருவை வழிபடலாம் குருத்துவாரில் தர்பார் சாகிப் எனும் சிறு மேடையில் குரு கிரந்த் சாகிப் எனும் சீக்கிய மத நூலை வைத்து, சீக்கிய குருமார்கள் இயற்றிய பக்திப் பாடல்களை பாடி வழிபடுவர். குருத்துவாரில் லங்கர் (Langar) எனப்படும் மற்றும் உணவு விடுதியில் அனைவருக்கும் இலவசமாக உணவு பரிமாறப்படும். பெரிய அளவிலான குருத்துவார்களில் நூலகம், குழந்தைகள் காப்பகம் மற்றும் சமய வகுப்பறைகள் வசதிகள் உண்டு. குருத்துவார் கோயில் உச்சியில் சீக்கிய சமயக் கொடி பறக்கும். குருத்துவாரில் ஆண்களும் பெண்களும் தங்கள் தலையைக் குல்லாய் அல்லது துணியை மூடியவாறு செல்வது கட்டாயம்.
புகழ்பெற்ற குருதுவார்களில் இந்தியாவின் பஞ்சாப் மாநிலத்தில் அம்ரித்சர் நகரில் உள்ள பொற்கோயில் குறிப்பிடத்தக்கதாகும்..
தன்னார்வத் தொண்டர்கள்
குருத்துவாரில் சமையல், துப்புரவு பணி, மற்றும் சமயப் பணி செய்திட சீக்கிய சமய ஆண்களும் பெண்களும் உயர்வு தாழ்வு பாராது மிக விருப்பத்துடன் முன் வருகின்றனர்.
படக்காட்சியகம்
பகுப்பு:சீக்கியம் பகுப்பு:சமய வழிபாட்டிடங்கள் பகுப்பு:குருத்துவார்கள்
சீதா பின்ட் பகத் அல் தாமிர்
சீதா பின்ட் பகத் அல் தாமிர் (ஆங்கிலம்:Seeta bint Fahd Al Damir; صيتة بنت فهد الدامر ; 25 சூன் 1922 - 25 திசம்பர் 2012) சவுதி அரேபியாவின் மன்னர் காலித்தின் மனைவிகளில் ஒருவர்.
ஆரம்ப கால வாழ்க்கை
சீதா பின்ட் பகத் அல் பதியாவில் உள்ள அஜ்மான் பழங்குடியினரின் உறுப்பினராகவும், அப்துல்லா பின் ஜிலுவியின் மனைவியான வஸ்மியா அல் டாமிரின் மருமகளாகவும் இருந்தார். இவரது பெற்றோர்கள் பகத் பின் அப்துல்லா அல் தாமிர் மற்றும் ரைசா ஷெஹிதன் அல் டேன் அல் அஜாமி. இவருக்கு இரண்டு சகோதரர்கள் மற்றும் ஐந்து சகோதரிகள் இருந்தனர். இவரது சகோதரர் அப்துல்லா பின் பகத், அஜ்மான் பழங்குடியினரின் யூதா குடியேற்றத்தின் தலைவராக இருந்தார்.
சொந்த வாழ்க்கை
சீதா பின்ட் பகத் மன்னன் காலித்தை மணந்தார். இவர்களுக்கு ஏழு குழந்தைகள் இருந்தனர்: ஜவ்ஹாரா, நௌஃப், மௌதி, ஹுசா, அல் பண்டாரி, மிஷால் மற்றும் பைசல் ஆவர். இவரது மகள், மௌடி பின்ட் காலித், 2013 மற்றும் 2016க்கு இடையில் ஆலோசனை சபையின் உறுப்பினராக இருந்தார்.
இறப்பு
சீதா பின்ட் பகத் 25 திசம்பர் 2012 அன்று ரியாத்தில் இறந்தார். 26 திசம்பர் 2012 அன்று ரியாத்தில் உள்ள இமாம் துர்கி பின் அப்துல்லா மசூதியில் அப்துல்லாஜிஸ் அல் அஷெய்க் தலைமையில் அசர் தொழுகைக்குப் பிறகு, பட்டத்து இளவரசர் சல்மான் பின் அப்துல்லாஜிஸ் உட்படச் சவுதியின் மூத்த அதிகாரிகளின் வருகையுடன் இறுதிச் சடங்கு நடைபெற்றது.
மேற்கோள்கள்
பகுப்பு:2012 இறப்புகள் பகுப்பு:1922 பிறப்புகள் பகுப்பு:அரபுப் பெண்கள்
சிலந்தி பொறி வரி
சிலந்தி பொறி வரி (Trap line) என்பது சில விண்மீன் நெசவு சிலந்திகள் தங்கள் வலையில் புதிதாகப் பிடிக்கப்பட்ட இரையைப் பற்றி அறியும் ஒரு விழிப்புணர்வு முறையாகும்.
இவை பட்டினால் ஆன தடம் ஒன்றினை வலையின் மையத்தில் சுற்றி இணைக்கின்றது. சிலந்தி இதன் அருகில் தங்கி, இதன் இரைக்காகக் காத்திருக்கிறது. பெரும்பாலும் ஈ அல்லது கொசு போன்ற சிறிய பூச்சி இந்த வலையில் ஒட்டிக்கொள்ளும். இரை வலையில் இருக்கும்போது பொறி தடம் அதிர்கிறது. இந்த அதிர்வு சிலந்திக்கு விழிப்புணர்வினைத் தரும். இதனால் சிலந்தியானது இரையை நோக்கிச் சென்று இரையினை உண்பதற்கான ஏற்பாடுகளை மேற்கொள்கின்றது.
மேற்கோள்கள்
பகுப்பு:சிலந்திகள்
லோறன்ஸ் லெசிக்
லோறன்ஸ் லெஸிக் (Lawrence Lessig, பி. ஜூன் 3, 1961) ஓர் அமெரிக்கக் கல்வியியலாளர். கிரியேட்டிவ் காமன்ஸ் இனைத் தாபித்தவர். இப்போது ஸ்டான்ஃபர்ட் சட்டக் கல்லூரியில் கற்பிக்கிறார்.
வெளி இணைப்புக்கள்
பகுப்பு:கல்வியியலாளர்கள் பகுப்பு:கட்டற்ற பண்பாட்டு இயக்க செயற்பாட்டாளர்கள் பகுப்பு:காப்புரிமைக் கொள்கையாளர் பகுப்பு:1961 பிறப்புகள் பகுப்பு:வாழும் நபர்கள்
உயிரி நிலக்கீல்
சீனி, வெல்லப்பாகு, அரிசி மற்றும் உருளைக்கிழங்கு மாப்பொருள், இயற்கை மரப்பிசின்கள், இயற்கை மரப்பால் ரப்பர் மற்றும் தாவர எண்ணெய்கள், செல்லுலோஸ், பாமாயில் கழிவுகள், தேங்காய் கழிவுகள், கடலை எண்ணெய்க் கழிவுகள், கனோலா எண்ணெய்க் கழிவுகள் உள்ளிட்ட கரிமக் கழிவுகளிலிருந்து உயிரி நிலக்கீல் பெறப்படுகிறது. தார்ச்சாலைகள் இடுவதற்கு இந்த நிலக்கீல் பயன்படுத்தப்படுகின்றது. பெட்ரோலியம் அல்லாத மூலப்பொருள்களிலிருந்து இது பெறப்படுவதால், சுற்றுச்சூழலுக்கு உகந்தது எனக் கருதப்படுகிறது.
மேற்கோள்கள்
பகுப்பு:படிக உருவமற்ற திண்மங்கள் பகுப்பு:வேதிக் கலவைகள் பகுப்பு:கட்டிடப் பொருட்கள்
குணவீர பண்டிதர்
குணவீர பண்டிதர் 12-ஆம் நூற்றாண்டில் சோழ நாட்டில் வாழ்ந்த சமணப் புலவர். சோழ அரசன் திரிபுவனதேவன் என்னும் இரண்டாம் குலோத்துங்கன் காலத்தைச் சேர்ந்தவர். தொண்டை நாட்டில் களத்தூரில் பிறந்தவர்.
எழுதிய நூல்கள்
நேமிநாதம் என்னும் இவரது தமிழ் இலக்கண நூல் சமண சமயத்தினர் போற்றி வணங்கும் தீர்த்தங்கரர்களில் இருபத்திரெண்டாந் தீர்த்தங்கரரான "நேமிநாத தீர்த்தங்கரர்" என்பவரின் பெயரால் எழுதப்பட்டது. இவர் எழுதிய மற்றொரு நூல் வெண்பாப் பாட்டியல் என்று அழைக்கப்படும் வச்சணந்திமாலை என்னும் பாட்டியல் நூல். வச்சணந்தி முனிவர் இவரது ஆசிரியர். இவர் பெயரால் இந்த நூல் செய்யப்பட்டது.
சிறப்பு
நேமிநாத உரைப் பாயிரத்தில், "வளமலிகளந்தை வச்சணந்தி முனிவரன் கொள்கையின் வழாக் குணவீர பண்டிதன்" என வருவதால் குணவீர பண்டிதருக்கு வச்சணந்தி முனிவர் ஆசிரியராக இருத்தல் வேண்டும் என்பதும், இவர் ஆசிரியரிடம் பேரன்புடையவர் என்பதும் புலப்படுகின்றது.
ஒழுக்கமும் புலமையும்
வெண்பாப் பாட்டியலின் பாயிரவுரையிலே, "கற்றவர் புகழும் களந்தையென் பெரும்பதி- குற்றமில் வாய்மைக் குணவீர பண்டிதன்" என வருவதால் குணவீர பண்டிதருடைய ஒழுக்கச் சிறப்பும் புலமைச் சிறப்பும் விளங்குகின்றன.
கருவிநூல்
பகுப்பு:தமிழ் இலக்கண அறிஞர்கள் பகுப்பு:12-ஆம் நூற்றாண்டு நபர்கள்
ஏ. சிதம்பரநாத நாடார்
'''ஏ. சிதம்பரநாத நாடார்''' (A. Chidambaranatha Nadar) ஒரு இந்திய அரசியல்வாதியாவார். முன்னாள் முன்னாள் சட்டமன்ற உறுப்பினருமான இவர்  இரண்டு முறை திருவாங்கூர்-கொச்சி சட்ட மன்றத்திற்காகவும், மூன்று முறை  சென்னை மாகாண சட்டமன்றத்திற்காகவும் தேர்ந்தெடுக்கப்பட்டார். 1952–53 ஆண்டுகளில் இவர் மத்திய அமைச்சரவையில் திருவாங்கூர்-கொச்சி தொகுதி அமைச்சராகச் செயல்பட்டார்.
1952ஆம் ஆண்டில் தமிழ்நாடு காங்கிரசு கட்சி சார்பாக இரணியல் தொகுதியிலிருந்து திருவாங்கூர்-கொச்சி சட்ட மன்றத்திற்குத் தேர்ந்தெடுக்கப்பட்டார். இரணியல் தொகுதியானது இரட்டை உறுப்பினர் தொகுதியாகும். இதன் மற்றொறு உறுப்பினர், இதே கட்சியைச் சார்ந்த ஏ. கே. செல்லையா ஆவார்.
ஏ. ஜே. ஜான் ஆனாப்பரம்பில் மந்திரி சபையில் நில வருவாய் மற்றும் வனத்துறை அமைச்சராகவும் இவர் பணியாற்றினார். இந்திய தேசிய காங்கிரசு கட்சியின் வேட்பாளராக நாகர்கோவில் சட்டமன்றத் தொகுதியில் 1957 மற்றும் 1962 சட்டமன்றத் தேர்தல்களில் போட்டியிட்டு சென்னை மாகாண சட்டசபைக்குத் தேர்ந்தெடுக்கப்பட்டார். 1967 ஆம் ஆண்டு தமிழக சட்டமன்றத் தேர்தலில் குளச்சல் சட்டமன்றத் தொகுதியில் போட்டியிட்டு வெற்றி பெற்றார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அய்யர் மலை இரத்தினகிரீசுவரர் கோயில்
அய்யர்மலை இரத்னகிரீசுவரர் கோயில் (திருவாட்போக்கி) கரூர் மாவட்டத்தில் அமைந்துள்ளது.
வரலாறு
இயற்கை எழில் சூழ்ந்த காட்சியுடன் விளங்கும் இம்மலை மேருமலையின் ஒரு சிகரம். சோதிலிங்க வடிவமானது. மலைக்கொழுந்தீஸ்வரராக எழுந்தருளியுள்ள பெருமான் சுயம்பு மூர்த்தி. காலையில் காவிரிக் கரையிலுள்ள கடம்பர் கோயிலில் வழிபாடு செய்துவிட்டு நடுப்பகலில் ரத்தினகிரீஸ்வரரை வணங்கி மாலையில் திருஈங்கோய் மலைநாதரை வழிபட்டால் நல்ல புண்ணியமுண்டு என்பது ஐதீகம். மணி முடி இழந்த ஆரிய மன்னன் ஒருவன் இத்தலத்திலுள்ள இறைவனுக்கு அபிசேக ஆராதனைகள் செய்கின்ற போது அங்குள்ள கொப்பரையில் காவேரி தீர்த்தம் ஊற்றி நிரப்பப்பட்டது. ஆனால் தீர்த்தம் ஊற்ற ஊற்ற கொப்பரை நிரம்பவே இல்லை.
ஊர் மக்கள் அனைவரும் ஊற்றியும் நிரம்பாததால் மன்னன் கோபம் கொண்டு தன் வாளை உருவி சுவாமி மீது வீசினான். இதனால் சுயம்புவில் இருந்து ரத்தம் வந்தது. இதையடுத்து மன்னன் தன் தவறை உணர்ந்து இறைவனை வணங்கினான். இதையடுத்து இறைவன் தோன்றி மன்னனுக்கு அருளாசி வழங்கி இரத்தினங்களை வழங்கினான். அந்த தழும்பு இன்னும் சுவாமியின் முடியில் உள்ளது.
பாடல் பெற்ற தலம்
இக்கோயில் அப்பர் பாடல் பெற்ற சிவாலயமாகும். இது அகத்தியர் இறைவனை நண்பகலில் தரிசித்த தலமென்பதால் இவ்விறைவன் மத்தியான சுந்தரர் என்றும் வழங்குகிறார் என்பது தொன்நம்பிக்கை (ஐதிகம்). இத்தலம் தற்போது மக்கள் வழக்கில் ஐயர்மலை என்று வழங்கப்படுகிறது. தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் முதலாவது சிவத்தலமாகும். மேலும் இது ரத்தினாவளி சக்தி பீடமாகவும் விளங்குகிறது.
திருத்தலப் பாடல்கள்
கால பாசம் பிடித்தெழு தூதுவர்
பால கர்விருத் தர்பழை யாரெனார்
ஆல நீழ லமர்ந்தவாட் போக்கியார் .
''சீல மார்ந்தவர் செம்மையுள் நிற்பரே. ''.
விடுத்த தூதுவர் வந்து வினைக்குழிப்
படுத்த போது பயனிலை பாவிகாள்
அடுத்த கின்னரங் கேட்கும்வாட் போக்கியை
எடுத்து மேத்தியும் இன்புறு மின்களே
நாடி வந்து நமன்தமர் நல்லிருள்
கூடி வந்து குமைப்பதன் முன்னமே
ஆடல் பாடல் உகந்தவாட் போக்கியை
வாடி யேத்தநம் வாட்டந் தவிருமே..
இரக்க முன்னறி யாதெழு தூதுவர்
பரக்க ழித்தவர் பற்றுதன் முன்னமே
அரக்க னுக்கருள் செய்தவாட் போக்கியார்
கரப்ப துங்கரப் பாரவர் தங்கட்கே
மேற்கோள்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள் பகுப்பு:சக்தி பீடங்கள் பகுப்பு:கரூர் மாவட்டத்திலுள்ள சிவன் கோயில்கள்
சர்ச் (கென்ட் துடுப்பாட்டக்காரர்)
சர்ச் (Church , பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1789-1795 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சர்ச் (கென்ட் துடுப்பாட்டக்காரர்) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள்
ரத்லம்
ரத்லம் (रतलाम) (வரலாற்றுரீதியாக ரத்னபுரி) நகரம் மத்தியப்பிரதேச மாநிலத்தில் மால்வாப் பகுதியில் வடமேற்குப் பகுதியில் அமைந்திருக்கிறது. இது ரத்லம் மாவட்டத்தின் தலைநகராக 1947ல் இந்திய விடுதலைக்குப் பிறகு உருவாக்கப்பட்டது. இந்நகரம் கடல் மட்டத்திலிருந்து 480 மீட்டர் உயரத்திலுள்ளது. ரத்லம் தங்கம், ரத்லாமி சேவ், ரத்லாமி சீலை போன்றவற்றிற்குப் புகழ்பெற்றது.
மேற்கோள்கள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும் பகுப்பு:ரத்லாம் மாவட்டம்
சரியை
சரியை சைவ நாற்பாதங்களில் முதலாவது படியாகக் கூறப்படுவதாகும். அன்பின் துணையோடு உடம்பினால் செய்யும் இறைபணிகள் அனைத்தும் சரியை நெறியாகும். இலகுவில் செய்யக்கூடிய ஆரம்ப முயற்சியான இதற்குத் தூய தெய்வ பக்தியில் இறையம்சமும் துணை நிற்கவேண்டும். இந்நெறியில் நிற்போர் சிவனை ஆண்டானாகவும் தம்மை அடிமையாகவும் கொள்ளும் தாச மார்க்கத்தைக் கடைப்பிடிப்பவர்களாவர். தாச மார்க்கம் பற்றித் திருமந்திரம் பின்வருமாறு கூறுகின்றது.
இந்நெறி நிற்போர் சாலோக முத்தியையும், சிவனின் உலகை அடைதலாகிய சிவலோகத்தையும் பெறுவர்.
சரியைத் தொண்டுகள்
ஆலயங்களில் இறைவனை வழிபடல், வழிபாட்டின் பொருட்டுத் திருக்கோயிலைக் கூட்டுதல், மெழுகுதல், கழுவுதல், திருவிளக்கு ஏற்றல், திருநந்தவனம் அமைத்தல், பூ எடுத்தல், பூமாலை தொடுத்தல், பூசைத் திரவியம் கொடுத்தல், பூசைக்குரிய பொருட்களைத் துலக்கிச்சுத்தம் செய்தல், தீவர்த்தி, குடை, கொடி, ஆலவட்டம் பிடித்தல், வாகனம் துடைத்தல், கழுவுதல், இறைவன் புகழ் பாடுதல், சிவனடியார்களைக் கண்டால் அவர்களை வணங்கி அவர்களுக்குச் சேவை செய்தல், உழவாரப்பணி செய்தல், பழங்கோயில்களை வேண்டும் அளவில் புதுப்பித்தல், புராணபடனம் செய்தல், கேட்டல், புராணக் கதை படித்தல், யாத்திரை செய்தல் ஆகியவை சரியைத் தொண்டுகளாகும்.
சரியையின் வகைகள்
பகுப்பு:சைவ நாற்பாதங்கள் பகுப்பு:சைவ சித்தாந்தம்
கண்டோர்
கண்டோர் அகத்திணை மாந்தர்களில் வாயில்களாக வருபவர். தலைவன் தலைவியைக் கொண்டுதலைக்கழிந்த இடத்து வழியில் பார்த்தவர்கள் இந்தக் கண்டோர். சென்றுவந்தவர்கள், எதிர் வந்தவர்கள் எனக் கண்டோர் பலர் ஆதலின் இந்த வாயில்-மாந்தர் பன்மையால் கூறப்பட்டுள்ளனர். நற்றிணை 2, குறுந்தொகை 7, ஐங்குறுநூறு 188 முதலான பாடல்களைக் கண்டோர் கூற்றுக்கு எடுத்துக்காட்டுகளாக உரையாசிரியர் இளம்பூரணர் குறிப்பிட்டுள்ளார்.
காண்க
பகுப்பு:தமிழர் வாழ்வியல் பகுப்பு:தொல்காப்பியம்
கள்ளப்பெரம்பூர் மன்னார்சாமி கோயில்
கள்ளப்பெரம்பூர் மன்னார்சாமி கோயில் தமிழ்நாட்டில் தஞ்சாவூர் மாவட்டம், கள்ளப்பெரம்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி, மாதம் ஆடி வெள்ளி,ஆடி18 முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உருபனியல்
உருபனியல் (morphology) என்பது மொழியியலின் துணைத் துறைகளில் ஒன்று. இது சொற்களின் அமைப்புப் பற்றி ஆராயும் துறையாகும். பொருள் தரும் மிகச்சிறிய ஒலியக்கூறு உருபன் எனப்படுகிறது. உருபனே பொருளோடு நேரடியான தொடர்பு கொண்டது ஆகும். அன்பு, பண்பு, உலகம் ஒவ்வொன்றும் ஒவ்வொரு உருபன். இவை ஒவ்வொன்றும் தனித்தனியே பொருள் உடையன. இவற்றை மேலும் சிறு கூறுகளாகப் பிரிக்கமுடியாது.
சொற்றொடரியலின் மிகச் சிறிய அலகாகக் கருதப்படுகின்ற சொல், வேறு பல சொற்களுடன் ஓர் ஒழுங்கு முறையில் தொடர்புபட்டு இருப்பதைக் காணமுடியும். எடுத்துக்காட்டாக, தொழில், தொழில்கள், தொழிலாளி என்பன ஒன்றுடன் ஒன்று தொடர்புபட்டவை. தமிழ் மொழி அறிந்தவர்கள் இவ்வாறான தொடர்புகளை அனுபவத்தின் வாயிலாக அறிந்திருப்பர். இந்த அனுபவத்தின் வாயிலான மொழியறிவின் மூலம் தொழில் என்பதற்குத் தொழில்கள் எப்படியோ, அதுபோல, போர் என்பதற்குப் போர்கள் என அவர்கள் அறிவார்கள். இது போலவே, தொழிலாளி என்ற சொல் உருவானது போல, போராளி என்ற சொல்லும் உருவாகும். இவ்வாறே அடிப்படையான சொற்கள் குறிப்பிட்ட ஒரு தொகுதி ஒழுங்கு விதிகளின் அடிப்படையில் பல்வேறு சொற்களாக உருவாகின்றன. இவ்வாறு ஒரு மொழியில், சொற்களின் உருவாக்கத்துக்கு அடிப்படையாக உள்ள விதிகளை ஆராய்ந்து வெளிக்கொணர்வது உருபனியலின் முக்கிய நோக்கமாகும்.
வரலாறு
இந்தியாவில் மிகப் பழைய காலத்திலேயே உருபனியல் சார்ந்த பகுப்பாய்வுகள் நடைபெற்றுள்ளன. பாணினி எழுதிய சமசுகிருத மொழி இலக்கண நூலான அட்டாத்தியாயியும், தமிழ் மொழி இலக்கணமான தொல்காப்பியமும் இதற்கு எடுத்துக்காட்டுகளாகும். பாணினி, சமசுகிருத சொல்லாக்கத்துக்கான 3959 விதிகளை விளக்கியுள்ளதாகக் கூறப்படுகின்றது. இதுபோலவே கிரேக்க - உரோமானிய மொழியியல் மரபிலும், உருபனியல் பகுப்பாய்வுகள் நடைபெற்றுள்ளன.
மேற்கோள்கள்
பகுப்பு:உருபனியல் பகுப்பு:மொழியியல் பகுப்பு:இலக்கணம்
புத்தர்
புத்தர் என்பது பொதுவாக புத்த மதத்தை உருவாக்கிய கௌதம புத்தரையே குறிக்கும். பொதுவாக அவர் 'புத்தர்' என்றே அழைக்கப்படுகிறார். "ததாகதா" (Tathaagatha) என்பதும் இவரை பொதுவாக குறிக்கக்கூடிய சொல்.
பௌத்த மதத்தில் புத்தர் என்ற சொல் கீழ்க்கண்டவனற்றுள் எவையேனும் ஒன்றைக் குறிக்கலாம்
பகுப்பு:பௌத்தம்
சின்னநாகாடி முத்து மாரியம்மன் கோயில்
சின்னநாகாடி முத்து மாரியம்மன் கோயில் தமிழ்நாட்டில் சிவகங்கை மாவட்டம், சின்னநாகாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துமாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கியத் திருவிழா நடைபெறுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தண்டலை அய்யனார்சாமி கோயில்
தண்டலை அய்யனார்சாமி கோயில் தமிழ்நாட்டில் அரியலூர் மாவட்டம், தண்டலை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாமித் மாவட்டம்
மாமித் மாவட்டம் என்னும் மாவட்டம் மிசோரத்தில் உள்ளது. இந்த மாவட்டம் 3025.75 கிலோமீட்டர் பரப்பளவில் அமைந்துள்ளது. இதன் தலைமையகம் மாமித் நகரில் உள்ளது.
ஆட்சிப் பிரிவுகள்
இந்த மாவட்டத்தை நான்கு வருவாய் மண்டலங்களாகப் பிரித்துள்ளனர். இவை: மாமித், ரேயிக், மேற்கு பைலேங், சால்னுவாம்.
மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்போது, 85,757 மக்கள் வாழ்ந்தனர். இந்த மாவட்டத்தில் சதுர கிலோமீட்டருக்குள் 29 பேர் என்ற அளவில் மக்கள் அடர்த்தி கணக்கெடுக்கப்பட்டுள்ளது. ஆயிரம் ஆண்களுக்கு 967 பெண்கள் என்ற அளவில் பால் விகிதம் அமைந்துள்ளது. இங்கு வாழும் மக்களில் 84.93% பேர் கல்வியறிவு பெற்றுள்ளனர்.
இணைப்புகள்
பகுப்பு:மிசோரம் மாவட்டங்கள் பகுப்பு:மாமித் மாவட்டம்
வலையப்பட்டி (நாமக்கல்)
வலையப்பட்டி: நாமக்கல் மாவட்டம் நாமக்கல் வட்டம், மோகனூர் ஒன்றியத்திற்கு உட்பட்ட சிற்றூர். நாமக்கல்லில் இருந்து திருச்சி செல்லும் சாலையில் பதின்மூன்றாவது கல் தொலைவில் இவ்வூர் உள்ளது. பட்டி என்பது ஊர்ப்பெயர்ப் பொதுக்கூறு ஆகும். வலையர் என்னும் மீனவர் சாதிப் பெயர் சிறப்புக்கூறாக உள்ளது. தற்போது இங்கு வலையர் சாதியினர் வசிக்கவில்லை. எனினும் முன்னர் வசித்திருக்கலாம். சிலர் 'வளையப்பட்டி' என்றும் எழுதுகின்றனர். வளைந்து செல்லும் பாதைகளைக் கொண்டிருந்த காரணத்தால் இப்பெயர் வந்திருக்கலாம் எனவும் வளையல்காரர் என்னும் பிரிவினர் வசித்த காரணத்தால் இப்பெயர் உருவாகி இருக்கலாம் எனவும் பலவிதமான கருத்துக்கள் தெரிவிக்கப்படுகின்றன.
முத்துராஜா, ரெட்டியார், பள்ளர், மாவிலர் ஆகிய சாதியினர் மிகுதியாகவும் சோழிய வேளாளர், கொங்கு வேளாளர், குறும்பக் கவுண்டர், செட்டியார், அய்யர் முதலிய சாதியினர் குறைவான எண்ணிக்கையிலும் இவ்வூரில் வசிக்கின்றனர்.
ஊராட்சி ஒன்றியத் தொடக்கப்பள்ளியும் அரசு மேல்நிலைப்பள்ளியும் இங்கு உள்ளன. கலைமகள் நர்சரிப் பள்ளி என்னும் தனியார் பள்ளி ஒன்றும் செயல்பட்டு வருகிறது. சேலம் மத்தியக் கூட்டுறவு வங்கி, கரூர் வைஸ்யா வங்கி ஆகியவை இயங்குகின்றன.
கரைபோட்டான் ஆறு என்னும் ஆறு இவ்வூர் வழியாக ஓடுகிறது. தாய்மார் குட்டை என்னும் குட்டை ஒன்றும் உள்ளது.
ஞாயிற்றுக்கிழமை கூடும் இவ்வூர்ச் சந்தை மிகவும் சிறப்பானது. வெங்காய வணிகம் இச்சந்தையின் விற்பனையில் முக்கிய இடம் பெறுகிறது. வாரந்தோறும் சனிக்கிழமை மூன்று மணி நேரம் நடைபெறும் நாட்டுக்கோழிச் சந்தையும் குறிப்பிடத்தக்கது.
இப்பகுதியின் முக்கியத் தொழில் உழவு. வெங்காய சாகுபடி மிகுதி.
இங்குள்ள குன்னிமரக் கருப்பனார் கோயில் மிகவும் புகழ்பெற்றது. இக்கோயிலுக்குக் குதிரை நேர்ந்துவிடல் முக்கியமான வேண்டுதலாகும். அவ்வாறு நேர்ந்துவிட்ட குதிரைகளை ஊருக்குள் பரவலாகக் காணலாம். மாரியம்மன், செல்லாயி, பகவதி அம்மன் ஆகிய பெண் தெய்வக் கோயில்களும் இங்குள்ளன. சற்றே பழமையான பெருமாள் கோயில் ஒன்றும் உள்ளது.
பகுப்பு: நாமக்கல் மாவட்ட ஊர்கள்
குவளைக்கண்ணன்
குவளைக்கண்ணன் (1964): நவீனத் தமிழ்க் கவிஞர்களுள் ஒருவர். சேலத்தைச் சேர்ந்தவர். இவரது இயற்பெயர் ரவிக்குமார் என்பதாகும். கவிதை, கவிதை குறித்த கட்டுரைகள், மொழிபெயர்ப்பு ஆகியவற்றில் ஆர்வமுடையவர். காலச்சுவடு, தீராநதி, மையம், மழை, உலகத்தமிழ்.காம் ஆகிய இதழ்களில் இவரது கவிதைகள் வெளியாகி உள்ளன.
கவிதைத் தொகுப்புகள்
மொழிபெயர்ப்புகள்
ஜரதுஷ்டிரா இவ்வாறு கூறினான் - நீட்ஷே ( ரவி) குற்றப் பரம்பரை - திலிப் டிசௌஸா ( ரவி) க - ராபர்டோ கலாஸ்ஸோ (ஆனந்த், ரவி) எங்கே அந்தப் பாடல்கள் - ஆஃப்ரிக்கப் பெண் கவிதைகள்
கட்டுரைத் தொகுப்பு
அழகிய சென்னை பழகிய சென்னை
மொழிபெயர்ப்புகள்
பகுப்பு:தமிழ்க் கவிஞர்கள் பகுப்பு:1964 பிறப்புகள்
ஐக்கிய நாடுகள் பாதுகாப்பு அவை தீர்மானம்
ஐக்கிய நாடுகள் பாதுகாப்பு அவை தீர்மானம் (United Nations Security Council Resolution) என்பது "பன்னாட்டு அமைதியையும் பாதுகாப்பையும் உறுதிப்படுத்துகின்ற" ஐக்கிய நாடுகளின் அமைப்பான பாதுகாப்பு அவையின் பதினைந்து உறுப்பினர்கள் நிறைவேற்றும் தீர்மானமாகும்.
ஐநா பட்டயத்தின் 27வது அதிகாரம் எவ்வாறு வரைவு தீர்மானம் நிறைவேற்றப்பட வேண்டும் என்று வரையறுத்துள்ளது. இதன்படி "நடைமுறை வரம்புமீறிய தீர்மானங்கள்" நிறைவேற பதினைந்து உறுப்பினர்களில் ஒன்பதுக்கு மேற்பட்ட உறுப்பினர்களின் வாக்கினைப் பெறுவதுடன் வெட்டுரிமை பெற்ற ஐந்து நிரந்தர உறுப்பினர்களில் எவராலும் வெட்டுரிமையைப் பயன்படுத்தப்படாது இருக்க வேண்டும். "நடைமுறை தீர்மானங்களுக்கு" எந்தவொரு ஒன்பது உறுப்பினர் நேர்மறை வாக்கும் போதுமானது. ஐந்து நிரந்தர உறுப்பினர்களாக சீன மக்கள் குடியரசு (1971இல் "சீனக் குடியரசிற்கு" மாற்றாக), பிரான்சு, உருசியக் கூட்டமைப்பு (1991இல் சோவியத் ஒன்றியத்திற்கு மாற்றாக), ஐக்கிய இராச்சியம், மற்றும் ஐக்கிய அமெரிக்கா உள்ளன.
வெளியிணைப்புகள்
பகுப்பு:ஐக்கிய நாடுகள் சபை
UN-Resolution
ஆப்பிள் விளைச்சல் அடிப்படையில் நாடுகளின் பட்டியல்
ஆப்பிள் விளைச்சல் அடிப்படையில் நாடுகளின் பட்டியல், 2008ம் ஆண்டின் படி ஐக்கிய நாடுகளின் உணவு மற்றும் வேளாண்மை அமைப்பு வழங்கிய ஆப்பிள் விளைச்சல் புள்ளிவிவரங்களின் அடிப்படையில் உருவான நாடுகளின் பட்டியலாகும். . இதன்படி 2008ம் ஆண்டு உலகில் மொத்தம் 69,819,324 டன்கள் ஆப்பிள் உற்பத்தி செய்யப்பட்டது.
மேற்கோள்கள்
பகுப்பு:நாடுகள் தொடர்பான பட்டியல்கள் பகுப்பு:தாவரவியல் பட்டியல்கள்
fa:جدول کشورها بر پایه میزان تولید سیب
இலங்கா ஜோதி (சிற்றிதழ்)
இலங்கா ஜோதி இலங்கை கொழும்பிலிருந்து மாதந்தோறும் வெளிவந்த ஒரு இதழாகும்.
ஆதாரம்
பகுப்பு:இலங்கை இசுலாமியத் தமிழ் இதழ்கள்
குந்துமாரனப்பள்ளி ஊராட்சி
குந்துமாரனப்பள்ளி ஊராட்சி (Kundhumaranapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கெலமங்கலம் வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3471 ஆகும். இவர்களில் பெண்கள் 1674 பேரும் ஆண்கள் 1797 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கெலமங்கலம் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
வி. வர்ஷினி
'''வி. வர்ஷினி''' (பிறப்பு 28 ஆகஸ்ட் 1998), ஒரு இந்திய பெண் சதுரங்க விளையாட்டு வீரர். பிடே செப்டம்பர் 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.
சதுரங்க வாழ்க்கை
வர்ஷினி 2018 இல் ஒரு பெண் சர்வதேச மாஸ்டர் (WIM) ஆனார். மே 2018 இல் புவனேஸ்வரில் நடந்த கே.ஐ.ஐ.டி சர்வதேச சதுரங்க விழாவில்  தனது முதல் பெண் கிராண்ட்மாஸ்டர் நெறியை அடைந்தார். அடுத்து டிசம்பர் 2018 இல் மும்பையில் நடந்த சர்வதேச கிரண்ட்மாஸ்டர் சதுரங்க போட்டியில், அவர் தனது இரண்டாவது பெண் கிராண்ட்மாஸ்டர் நெறியைப் பெற்றார். வர்ஷினி தனது மூன்றாவது மற்றும் இறுதி நெறியை ஆகஸ்ட் 2019 இல் ரிகா, லாட்வியாவில் நடந்த ரிகா தொழில்நுட்ப பல்கலைக்கழக திறந்த போட்டியில் அடைந்தார். அவர் இந்தியாவின் பதினெட்டாவது  பெண் கிராண்ட்மாஸ்டர் ஆனார். செப்டம்பர் 2019 இல் அவருக்கு அதிகாரப்பூர்வமாக பெண் கிராண்ட்மாஸ்டர் (WGM) பட்டம் வழங்கப்பட்டது.
வெளி இணைப்புகள்
பகுப்பு:தமிழ்நாட்டு விளையாட்டு வீராங்கனைகள் பகுப்பு:வாழும் நபர்கள் பகுப்பு:1998 பிறப்புகள் பகுப்பு:இந்திய சதுரங்க வீராங்கனைகள்